CELEX: 62015CN0003
Language: hu
Date: 2015-01-08 00:00:00
Title: C-3/15. sz. ügy: Az Amtsgericht Hannover (Németország) által 2015. január 8-án benyújtott előzetes döntéshozatal iránti kérelem – Alexandra Stück kontra Swiss International Air Lines AG

13.4.2015   
            
            
               HU
            
            
               Az Európai Unió Hivatalos Lapja
            
            
               C 118/14
            
         Az Amtsgericht Hannover (Németország) által 2015. január 8-án benyújtott előzetes döntéshozatal iránti kérelem – Alexandra Stück kontra Swiss International Air Lines AG
   (C-3/15. sz. ügy)
   (2015/C 118/19)
   Az eljárás nyelve: német
   
      A kérdést előterjesztő bíróság
   
   Amtsgericht Hannover
   
      Az alapeljárás felei
   
   
      Felperes: Alexandra Stück
   
      Alperes: Swiss International Air Lines AG
   
      Az előzetes döntéshozatalra előterjesztett kérdés
   
   Úgy kell-e értelmezni a Közösség–Svájc Légiközlekedési Bizottság 2010. november 26-i 2/2010 határozatával (1) módosított, az Európai Közösség és a Svájci Államszövetség között létrejött, a légi közlekedésről szóló, 1999. június 21-i megállapodást (2), hogy a visszautasított beszállás és légi járatok törlése vagy hosszú késése esetén az utasoknak nyújtandó kártalanítás és segítség közös szabályainak megállapításáról, és a 295/91/EGK rendelet hatályon kívül helyezéséről szóló, 2004. február 11-i 261/2004/EK európai parlamenti és tanácsi rendelet (3) annak 3. cikke (1) bekezdésének b) pontja alapján egy svájci légitársasággal egy harmadik országban található repülőtérről egy Svájcban található repülőtérre induló utasokra is alkalmazandó?
   
      (1)  Az Európai Közösség és a Svájci Államszövetség között létrejött, a légi közlekedésről szóló megállapodás mellékletének felváltásáról szóló, 2010. november 26-i 2/2010 a légi közlekedésről szóló megállapodással létrehozott Közösség–Svájc légiközlekedési vegyes bizottsági határozat (HL L 347., 54. o.)
   
      (2)  HL 2002 L 114., 73. o.; magyar nyelvű különkiadás 11. fejezet, 41. kötet, 94. o.
   
      (3)  HL L 46., 1. o.; magyar nyelvű különkiadás 7. fejezet, 8. kötet, 10. o.